ཡེ་ཤེས་
པ་གཞུག་པའི་བར་སྒྲུབ་ཐབས་ལྟར་བྱས་པ་ལ་ཕྱི་ནང་གི་མཆོད་པ་དང་། བསྟོད་
པ་བྱས་ནས་གཟུངས་ཐག་བཟུང་སྟེ། སྔགས་གཟུངས་ཐག་ལ་བརྟེན་ནས་བུམ་པའི་
178-

རྣལ་འབྱོར་མའི་སིནྡྷུ་རའི་དཀྱིལ་འཁོར་གྱི་བདག་འཇུག
ནང་དུ་སོང་བས་རྡོ་རྗེ་རྣལ་འབྱོར་མའི་ཐུགས་བསྐུལ་ནས་ཡེ་ཤེས་ཀྱི་བདུད་རྩིའི་རྒྱུན་
ཟགས་པས་བུམ་པ་གང་བར་བསམ་ཞིང། རྗེ་བཙུན་མའི་སྔགས་གང་གྲུབ་པ་
དང་། སུཾ་བྷའི་སྔགས་གང་གྲུབ་པ་དང༌། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་
ཡ་ཤྲི་ཡེ་ཧཱུྃ། ཞེས་ཅི་རིགས་པ་བཟླས་ནས། སླར་ཡང་མཆོད་ཅིང་བསྟོད་དེ། དུང་
ཆོས་ཀྱི་ཆུ་བླུགས་པས་ལྷའི་སྐུ་ཡང་འོད་དུ་ཞུ་ནས་བུམ་པའི་ཆུ་དང་རོ་གཅིག་ཏུ་གྱུར་
པར་བསམ་མོ། །དེ་ནས་དཀྱིལ་འཁོར་གྱི་མདུན་དུ་བསྡད་ནས། བླ་མ་དང་རྡོ་རྗེ་
རྣལ་འབྱོར་མ་གཉིས་སུ་མེད་པ་ལ། སངས་རྒྱས་དང་བྱང་ཆུབ་སེམས་དཔའ་དཔག་
ཏུ་མེད་པས་བསྐོར་བ་བདག་ལ་རྩེ་གཅིག་ཏུ་དགོངས་པ་མངོན་སུམ་ལྟར་དམིགས་
ལ་མཎྜལ་ཕུལ་ནས། གང་གི་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་
བ་གང༌་། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །སངས་
རྒྱས་ཀུན་གྱི་རང་བཞིན་སྐུ། །སློབ་དཔོན་ལ་ནི་སྐྱབས་སུ་མཆི། །དཔལ་ལྡན་རྡོ་རྗེ་
མཁའ་འགྲོ་མ། །མཁའ་འགྲོ་མ་ཡི་འཁོར་ལོས་སྒྱུར། །ཡེ་ཤེས་ལྔ་དང་སྐུ་གསུམ་
ཉིད། །འགྲོ་བ་སྐྱོབ་ལ་ཕྱག་འཚལ་ལོ། །ཞེས་ལན་གསུམ་གསོལ་བ་བཏབ་ནས། རྡོ་
རྗེ་རྣལ་འབྱོར་མས་མཛད་པར་བསམ་ཞིང་།
གདོང་གཡོགས་བཅིང་། མེ་ཏོག་
ཕྲེང་བ་བླང་། བུམ་པའི་ཆུས་བསངས། ཨོཾ་ཨཱཿཧཱུྃ། ཞེས་བརྗོད་ཅིང་ནང་མཆོད་
མྱངས་པས་ལུས་ཐམས་ཅད་ཡེ་ཤེས་ཀྱི་བདུད་རྩིས་གང་ཞིང་བྱིན་གྱིས་བརླབས་པར་
བསམ། དེ་ནས་རང་གི་སྙིང་གི་ནང་དུ་ཟླ་བ་ལ་(༩༡)གནས་པའི་རྡོ་རྗེ་ཀུན་རྫོབ་དང་
དོན་དམ་པའི་བྱང་ཆུབ་སེམས་ཀྱི་ངོ་བོར་བསམས་ནས། རྗེ་བཙུན་མས་སྙིང་གར་
རྡོ་རྗེ་བཞག་ནས་བྱིན་གྱིས་རློབ་པ་དང་། གསང་བར་གདམས་པར་མཛད་པར་
བསམ་ཞིང་། ཨོཾ་སརྦ་ཡོ་ག་ཙིཏྟ་ཨུཏྤ་ད་ཡཱ་མི། སུ་ར་ཏི་ས་མ་ཡ་སྟཱཾ་ཧོ། སིདྡྷི་བཛྲ་
ཡ་ཐཱ་སུ་ཁཾ།
ཞེས་གསུངས་ཤིང་བྱིན་གྱིས་བརླབས་ནས། དེང་ཁྱོད་རྡོ་རྗེ་རྣལ་འབྱོར་
179-

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
མའི་རིགས་སུ་ཞུགས་ཀྱིས་དེ་བཞིན་གཤེགས་པ་ཐམས་ཅད་ཀྱི་གསང་ཆེན་དམ་པ་
འདི། དེ་བཞིན་གཤེགས་པ་ཐམས་ཅད་ཀྱི་དཀྱིལ་འཁོར་དུ་མ་ཞུགས་པ་རྣམས་ཀྱི་
མདུན་དུ་སྨྲ་བར་མི་བྱ་སྟེ། མ་དད་པ་རྣམས་ལའང་མ་ཡིན་ནོ། །ཞེས་བརྗོད་
དོ། །དེ་ནས་རྗེ་བཙུན་མའི་ཐུགས་ཀ་ནས་སྤྲོས་པའི་ལྷ་མོ་རྣམས་ཀྱིས་བདག་དཀྱིལ་
འཁོར་དུ་བཅུག་པར་བསམ་ཞིང༌། ཛཿཧཱུྃ་བྃ་ཧོཿཞེས་བརྗོད་དོ། །དེ་ནས་རྗེ་བཙུན་
རྡོ་རྗེ་རྣལ་འབྱོར་མའི་རྗེས་སུ་ཟློ་བར་བསམ་ཞིང༌། དཀོན་མཆོག་གསུམ་ལ་བདག་
སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་
རངས། །སངས་རྒྱས་བྱང་ཆུབ་ཡིད་ཀྱིས་གཟུང༌། །སངས་རྒྱས་ཆོས་དང་ཚོགས་
མཆོག་ལ། །བྱང་ཆུབ་བར་དུ་སྐྱབས་སུ་མཆི། །རང་གཞན་དོན་ནི་རབ་བསྒྲུབ་
ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་
བགྱིས་ནས། །སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་ཆུབ་སྤྱོད་
མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་
ཤོག །ཅེས་ལན་གསུམ་བརྗོད་དོ། །དེ་ནས་ཁྱད་པར་དུ་སྡིག་པ་དང༌། དམ་ཚིག་
གི་ཉེས་པ་བཤགས་པར་བྱ། བླ་མ་དང་རྗེ་བཙུན་རྡོ་རྗེ་རྣལ་འབྱོར་མ་དང་། སངས་
རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
མིང་འདི་ཞེས་བགྱི་བས་ཚེ་ཐོག་མ་མ་མཆིས་པ་ནས།
བདག་
ལས་དང་ཉོན་མོངས་པའི་
དབང་དུ་གྱུར་པས། ལུས་ངག་ཡིད་གསུམ་གྱི་སྒོ་ནས་སྡིག་པ་མི་དགེ་བའི་ལས་ཅི་
བགྱིས་པ་དང༌། བགྱིད་དུ་སྩལ་བ་དང༌་། བགྱིས་པ་ལ་རྗེས་སུ་ཡི་རང་བ་དང་། སོ་
སོར་ཐར་པའི་སྡོམ་པ་དང་འགལ་བ་དང་། བྱང་ཆུབ་སེམས་དཔའི་བསླབ་པ་དང་
འགལ་བ་དང༌་། རིག་པ་འཛིན་པའི་དམ་ཚིག་དང་འགལ་བ་དང༌། ཁྱད་པར་དུ་
བླ་མ་དང་། ཡི་དམ་གྱི་ལྷ་ལ་མ་གུས་པ་དང་། མཆོད་པ་དང་གཏོར་མ་ལ་མ་བརྩོན་
180

རྣལ་འབྱོར་མའི་སིནྡྷུ་རའི་དཀྱིལ་འཁོར་གྱི་བདག་འཇུག
པ་དང༌། བསྙེན་པ་དང་སྒྲུབ་པ་ལ་གཡེལ་བ་ལ་སོགས་པ་སྡིག་པ་དང༌། སྒྲིབ་པ་
དང་ཉེས་པ་དང༌་། ལྟུང་བའི་ཚོགས་ཅི་མཆིས་པ་ཐམས་ཅད་མཐོལ་ཞིང་བཤགས་
སོ། །མི་འཆབ་བོ། །མི་སྦེད་དོ། །སླན་ཆད་ཀྱང་གཅོད་ཅིང་བསྡམ་ལགས་
སོ། །ཞེས་ལན་གསུམ་བརྗོད་དོ། །དེ་ནས་དམ་ཚིག་དང་སྡོམ་པ་རྣམས་བླང་བའི་
བསམ་པས། སྲས་བཅས་སངས་རྒྱས་ཐམས་ཅད་དང་། །དཔའ་བོ་རྣལ་འབྱོར་
མ་རྣམས་ཀུན། །བདག་ལ་དགོངས་པར་མཛད་དུ་གསོལ། །བདག་མིང་འདི་
ཞེས་བགྱི་བ་ཡིས། །དུས་འདི་ནས་ནི་བཟུང་ནས་སུ། །ཇི་སྲིད་བྱང་ཆུབ་སྙིང་པོའི་
བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་
པའི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་
ཁྲིམས་ཀྱི་ནི་བསླབ་པ་དང༌། །དགེ་བའི་ཆོས་ནི་སྡུད་པ་དང༌། །སེམས་ཅན་དོན་
བྱེད་ཚུལ་ཁྲིམས་གསུམ། །སོ་སོར་བརྟན་པོར་གཟུང་བར་བགྱི། །སངས་རྒྱས་ཆོས་
དང་དགེ་འདུན་ཏེ། ། བླ་ན་མེད་པའི་དཀོན་མཆོག་གསུམ། །སངས་རྒྱས་རྣལ་འབྱོར་
ལས་སྐྱེས་པའི། །སྡོམ་པ་དེང་ནས་བརྟན་པོར་གཟུང༌། །རྡོ་རྗེ་རིགས་མཆོག་ཆེན་
པོ་ཡི། །རྡོ་རྗེ་དྲིལ་བུ་ཕྱག་རྒྱ་ཡང༌་། །ཡང་དག་ཉིད་དུ་གཟུང་བར་བགྱི། །སློབ་
དཔོན་དག་ཀྱང་གཟུང་བར་བགྱི། །རིན་ཆེན་(༩༢)རིགས་མཆོག་ཆེན་པོ་ཡི། །དམ་
ཚིག་ཡིད་དུ་འོང་བ་ལ། །ཉིན་རེ་བཞིན་དུ་དུས་དྲུག་ཏུ། །སྦྱིན་པ་རྣམ་བཞི་རྟག་
ཏུ་སྦྱིན། །བྱང་ཆུབ་ཆེན་པོ་ལས་བྱུང་བའི། །པདྨའི་རིགས་མཆོག་དག་པ་ལ། །ཕྱི་
ནང་གསང་བ་ཐེག་པ་གསུམ། །དམ་པའི་ཆོས་ནི་མ་ལུས་གཟུང༌། །ལས་ཀྱི་རིགས
མཆོག་ཆེན་པོ་ལ། །སྡོམ་པ་ཐམས་ཅད་ལྡན་པར་ནི། །ཡང་དག་ཉིད་དུ་གཟུང་
བར་བགྱི། །མཆོད་པའི་ལས་ཀྱང་ཅི་ནུས་བགྱི། །བྱང་ཆུབ་སེམས་ནི་བླ་མེད་
མཆོག །དམ་པ་བདག་གིས་བསྐྱེད་བགྱིས་ནས། །སེམས་ཅན་ཀུན་གྱི་དོན་གྱི་
- 181

ཕྱིར།
བསྒྲལ།
ཞིང་།
ས་སྐྱ་བཀའ་འབུམ། ༼འི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
།བདག་གིས་སྡོམ་པ་མ་ལུས་གཟུང་། །མ་བསྒྲལ་བ་རྣམས་བདག་གིས་
།མ་གྲོལ་བ་རྣམས་བདག་གིས་དགྲོལ། །དབུགས་མ་ཕྱིན་པ་དབུགས་དབྱུང་
།སེམས་ཅན་མྱ་ངན་འདས་ལ་དགོད། །ཅེས་ལན་གསུམ་བརྗོད་པས་རིགས་
ལྔ་སྤྱིའི་དམ་ཚིག་དང་སྡོམ་པ་བླང་ངོ་། །དེ་ནས་ཁྱད་པར་གྱི་དམ་ཚིག་རྣམས་བླང་
བའི་བསམ་པས། སངས་རྒྱས་ཆོས་དང་དགེ་འདུན་ལ། །རྟག་པར་བདག་ནི་སྐྱབས་
སུ་མཆི། །རྣལ་འབྱོར་གསང་སྔགས་མཁའ་འགྲོ་མ། འཁོར་ལོ་གསུམ་གྱི་བདག་ཉིད་
ཅན། །ཀུན་ལ་རྟག་ཏུ་སྐྱབས་སུ་མཆི། །དཔའ་བོ་དཔའ་མོ་དབང་ལྷ་མོ། །བྱང་
ཆུབ་སེམས་དཔའི་བདག་ཉིད་ཆེ། །ཁྱད་པར་དུ་ཡང་སློབ་དཔོན་ལ། །རྟག་པར་
བདག་ནི་སྐྱབས་སུ་མཆི། །ཧེ་རུ་ཀ་དཔལ་སོགས་དཔའ་བོ། །རྣལ་འབྱོར་མ་དང་
སྣང་མཛད་སོགས། །བྱང་ཆུབ་སེམས་དཔའ་དཔག་མེད་པ། །མ་ལུས་བདག་ལ་
དགོངས་སུ་གསོལ། །བདག་ནི་དུས་འདི་ནས་བཟུང་སྟེ། །ཇི་སྲིད་གཉིས་མེད་ལ་
གནས་པར། །དེ་ཡི་ཚངས་སྤྱོད་གཉིས་མེད་པ། །ཉི་ཤུ་རྩ་གཉིས་ལེགས་པར་
གཟུང༌་། །ཞེས་ལན་གསུམ་བརྗོད་པས་བླང་ངོ་། ། དེ་ནས་བཅོམ་ལྡན་འདས་མའི་
ཐུགས་ཀ་ནས་སྤྲོས་པའི་འོད་ཟེར་གྱིས། ལུས་ཀྱི་ཕྱི་ནང་ཐམས་ཅད་གང་ཞིང་ཁྱབ་
པས། སྡིག་སྒྲིབ་ཐམས་ཅད་དག་ནས་འོད་འདུས་པ་ལྟེ་བའི་ནང་དུ་ཆོས་འབྱུང་ཉིས་
བརྩེགས་ཀྱི་ནང་དུ་བྃ་གྱི་ཡི་གེ་སྔགས་ཀྱི་ཕྲེང་བས་བསྐོར་བ་ཅིག་ཏུ་གྱུར་ནས། དེ་
ལས་འཕྲོས་པའི་འོད་འཇིག་རྟེན་ཐམས་ཅད་ལ་ཕོག་པས་རྡོ་རྗེ་རྣལ་འབྱོར་མ་འབའ་
ཞིག་ཏུ་གྱུར་ནས་འོད་ཚུར་འདུས་ཏེ་རང་ལ་ཐིམ་པས།
ང་ཉིད་རྡོ་རྗེ་རྣལ་འབྱོར་
མར་གྱུར་ནས། གོ་ཆ་བཅིང་བའི་བར་སྒྲུབ་ཐབས་ལྟར་བྱ། དེ་ནས་བླ་མ་དང་རྡོ་
རྗེ་རྣལ་འབྱོར་མ་གཉིས་སུ་མེད་པ་ལ། སློབ་དཔོན་ཁྱོད་ཀྱིས་དེ་བཞིན་གཤེགས་པ་
ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་དངོས་གྲུབ་
182

རྣལ་འབྱོར་མའི་སིནྡྷུ་རའི་དཀྱིལ་འཁོར་གྱི་བདག་འཇུག
དང༌། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་སྩལ་
ཞིང་བརྟན་པར་མཛད་དུ་གསོལ། ཞེས་ལན་གསུམ་གསོལ་བ་བཏབ་ནས་དཀྱིལ་
འཁོར་གྱི་ཏིང་ལོ་སྦར་ལ། དེ་རྗེ་བཙུན་རྡོ་རྗེ་རྣལ་འབྱོར་མའི་སྐུ་གསུང་ཐུགས་ཀྱི་
བྱིན་རླབས་དང་། ཡེ་ཤེས་གཅིག་ཏུ་བསྡུས་པ་དེ་ཉིད་ཀྱི་ཐུགས་ཀར། རྡོ་རྗེ་རྣལ་
འབྱོར་མའི་སྐུ་མཐེ་བོང་གི་ཚད་དང་མཉམ་པར་གྱུར་པ། རྗེ་བཙུན་མ་ཉིད་ཀྱིས་
བདག་གི་ཁར་བཅུག་པར་བསམ་ཞིང་། མིད་པས་མགྲིན་པ་དང་སྙིང་ག་ནས་དམར་
ཧྲིལ་གྱིས་སོང་བ། ལྟེ་བའི་ཆོས་འབྱུང་ཉིས་བརྩེགས་ཀྱི་དབུས་སུ་བྃ་དང་འདྲེས་པ་
ལས་བྱུང་བའི་རྡོ་རྗེ་རྣལ་འབྱོར་མའི་སྐུ་གསལ་བར་བསྐྱེད་ལ། རྡོ་རྗེ་རྣལ་འབྱོར་
མའི་སྐུ་བདེ་བ་ཆེན་པོས་ཡོངས་སུ་གང་བས་གར་མཛད། ནང་གི་ཆོས་འབྱུང་གི་
གྲྭ་བཞི་དང་༌། ཕྱིའི་ལྷ་མོའི་སྨིན་མཚམས་ཀྱི་ཐད་ཀ་རྣམས་སུ་དགའ་བ་འཁྱིལ་པ་
དམར་པོ་གཡོན་ཕྱོགས་སུ་མྱུར་དུ་འཁོར་བར་བསམ་མོ། །དེའི་ཚེ་མདུན་གྱི་རྡོ་རྗེ་
རྣལ་འབྱོར་མ་དང༌་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་སྔགས་
ཀྱི་སྒྲ་དྲག་ཏུ་བསྒྲགས་པས། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་
ཐམས་ཅད་བསྐུལ་ནས་(༩༣)རྡོ་རྗེ་རྣལ་འབྱོར་མའི་རྣམ་པར་གྱུར་པ་བདག་ལ་ཐིམ་
པས། བདག་གི་ལུས་ངག་ཡིད་གསུམ་དང་གཉིས་སུ་མེད་པར་གྱུར་པར་བསམ་
ཞིང༌།
སྒྲུབ་པའི་གྲོགས་རྣམས་ཀྱིས་གུ་གུལ་གྱི་དུད་པ་དང་། རོལ་མོའི་སྒྲ་བྱེད་དུ་
གཞུག་གོ། །དེ་ནས་རྗེ་བཙུན་མས་བདག་གི་སྤྱི་བོར་སྣ་ཚོགས་རྡོ་རྗེ་བཞག་ནས། ཨོཾ་
ཏིཥྛ་བཛྲས་བརྟན་པར་བྱས་པར་བསམ། ཡེ་ཤེས་བབ་པ་ལས་བྱུང་བའི་ཉམས་མྱོང་
མ་བརྗེད་པར་བསྐྱང་། དེ་ནས་མེ་ཏོག་ཕྲེང་བ་རྗེ་བཙུན་མའི་ཐུགས་ཀར་ཕུལ་
བར་བསམ་ཞིང་། ཨོཾ་པྲ་ཏཱིཙྪ་བཛྲ་ཧོ། ཞེས་བརྗོད་ནས་མཎྜལ་གྱི་དབུས་སུ་
དབུལ། ཕྲེང་བ་དེ་སྔགས་ཀྱི་ཕྲེང་བར་བྱིན་གྱིས་བརླབས་ནས། རྗེ་བཙུན་མས་
183

ས་སྐྱ་བཀའ་འབུམ། ༼འི༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
བདག་གི་སྤྱི་བོར་བཞག་པར་བསམས་ལ། ཨོཾ་པྲ་ཏི་གྲི་ཏྣ་སྟྭ་མི་མཾ་ས་ཏྭ་མ་ཧཱ་བ་ལ་
ཨོཾ། ཞེས་གསུང་བར་བསམ་ཞིང་སྤྱི་བོར་བླང་། དེ་ནས་ཨོཾ་བཛྲ་ནེ་ཏྲ་ཨ་པ་ཧ་ར་
པ་ཊ་ལཾ་པ་ཧྲཱིཿཔཽ། ཞེས་གསུང་ཞིང་གདོང་གཡོགས་ཕྱེ་ནས་དཀྱིལ་འཁོར་བསྟན་
པར་བསམས་ཤིང་དངོས་སུ་བལྟའོ། །འཇུག་པའོ། །དེ་ནས་དབང་བླང་བའི་ཕྱིར་
མཎྜལ་ཕུལ་ལ། རྣལ་འབྱོར་མ་དཔལ་དབང་བསྐུར་བ། །འགྲོ་བ་སྐྱོབ་པའི་གཟི་
བརྗིད་ཅན། །ཇི་ལྟར་མཁའ་སྤྱོད་མ་དཔལ་གཙོ། །དེ་ནི་བདག་ལའང་དེང་མཛོད་
ཅིག །ཅེས་ལན་གསུམ་གྱིས་གསོལ་བ་གདབ་ནས། བཅོམ་ལྡན་འདས་མའི་སྐུར་
དམིགས་པའི་མདུན་དུ་རིན་པོ་ཆེའི་ཁྲིའི་སྟེང་དུ། རང་ཉིད་རྡོ་རྗེ་རྣལ་འབྱོར་མའི་
སྐུར་དམིགས་པའི་སྟེང་དུ་གདུགས་དང་། ས་དང་ནམ་མཁའ་ཐམས་ཅད་མཆོད་
པས་གང་བས་བདག་ལ་མཆོད་པར་བསམ། ལྷ་མོའི་ཐུགས་ཀ་ནས་གདན་གསུམ་
ཚང་བའི་དབང་གི་ལྷ་འཕྲོས་པས་སོ་སོས་དབང་བསྐུར་བའི་ལས་མཛད། ཁྱད་པར་
ལྷ་མོ་ཉིད་རིགས་ལྔ་དང་བཅས་པས་རིན་པོ་ཆེའི་བུམ་པ་ཡེ་ཤེས་ཀྱི་ཆུས་གང་བས་
སྤྱི་བོ་ནས་བླུགས་ཤིང༌། ཇི་ལྟར་བལྟམས་པ་ཙམ་གྱིས་ནི། །དེ་བཞིན་གཤེགས་ཀུན་
ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་དབང་བསྐུར་
རོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ། ཙཀྲ་བཱི་ར་སྟེ། ཨ་བྷི་ཥིཉྩཱ་
མི། བཛཱི་བྷ་བ་ཨ་བྷི་ཥིཉྩཱ་ཧཱུྃ། ཞེས་མགྲིན་གཅིག་ཏུ་གསུང་ཞིང་དབང་བསྐུར་བར་
བསམ།
དངོས་སུ་ཡང་གཏོར་བས་སྤྱི་གཙུག་ནས་རྐང་པའི་མཐིལ་ཡན་ཆད་
གང༌་། དྲི་མ་ཐམས་ཅད་དག །དབང་ཐམས་ཅད་ཐོབ།